কম্পিউটাৰ হ'ল এনে এটা সঁজুলি যাক আমি বিশেষ ভাষা ব্যৱহাৰ কৰি কিছুমান কাম কৰিবৰ বাবে নির্দেশ দিব পাৰো । কিন্তু প্রশ্ন হ'ল কম্পিউটাৰ ভাষা কি ?
কিছুমান বিশেষ শব্দ ব্যৱহাৰ কৰি দিয়া নির্দেশৰ সমষ্টিয়েই হ'ল কম্পিউটাৰৰ ভাষা, যাক আমি প্রগ্রেমিং লেংগুৱেজ বুলি কওঁ। ভিন্ন ধৰণৰ কামৰ বাবে ভিন্ন ভিন্ন ভাষা ব্যৱহাৰ কৰা হয়। যেনে আমি ব্যৱহাৰ কৰা ৱেবছাইটবোৰৰ বাবে HTML নামৰ এটা ভাষা ব্যৱহাৰ কৰা হয়। এইটো এটা পুর্ণাংগ প্রগ্রামিং ভাষাতকৈ SCRIPT LANGUAGE বুলিহে কয়। HTMLৰ সতে অন্যান্য ভাষাৰো সহায় লব পাৰি। সাধাৰণতে প্রগ্রামিংৰ বাবে COMPILER ডাউনলোড কৰি ল'ব পাৰি। C, C++ আদিৰ COMPILER বিনামূল্যে ইন্টাৰণেটত উপলব্ধ।
আজি প্রথমে আমি নিজৰ এখন ৱেবপেজ বনাই চাওঁ। এনে এক বা তাতোধিক ৱেবপেজৰ সমষ্টিক যেতিয়া SERVERত স্থান দিম, সেয়াই হৈ পৰিব আমাৰ ৱেবছাইট। HTMLৰ বাবে কোনো অন্য COMPILER ব্যৱহাৰ কৰাৰ প্রয়োজন নাই। ব্রাউজাৰ সমূহে নিজেই আমাৰ এই নির্দেশবোৰ কম্পিউটাৰে বুজিব পৰা ভাষালৈ সলনি কৰি ল'ব পাৰে।
কেতিয়াবা আমাৰ কম্পিউটাৰ কেইটাই কাম নকৰা হৈ যায় ... যাক আমি হেং মৰা বুলি কওঁ । কম্পিউটাৰৰ ভাষাত ইয়াক DEADLOCK বুলি কোৱা হয় । DEADLOCK কি ?
বহু দিনৰ পূর্বে 'ক' আৰু 'খ' নামৰ দুখন দেশৰ মাজত 'গ' নামৰ এখন দেশ আছিল । সামৰিক শক্তিত 'গ' আছিল 'ক' আৰু 'খ'ত কৈ শক্তিশালী। কিন্তু 'ক' আৰু 'খ'ৰ সন্মিলিত শক্তিতকৈ 'গ' দুর্বল। 'গ'ক অকলে আক্রমণ কৰিলে 'ক' বা 'খ' হাৰিব, কিন্তু একেলগে আক্রমণ কৰিলে 'গ' হাৰিব। গতিকে 'ক' আৰু 'খ'ই মিলিজুলি 'গ' দখল কৰাৰ পৰিকল্পনা কৰিলে।
কথা মতেই কাম। 'ক'ই দূত এজনৰ হাতত 'খ' দেশলৈ এই খবৰ দি পঠিয়ালে যে অহা মাহৰ প্রথম তাৰিখে আমি 'গ' আক্রমণ কৰিম। কিন্তু অসুবিধা হ'ল দূতজনক মাজতে 'গ'ই বন্দী কৰি ৰাখিব পাৰে। গতিকে দূতজনৰ এই খবৰ 'খ' দেশে পাবই বুলি 'ক'ই ধৰিল'ব নোৱাৰে। যিহেতু 'খ'ৰ পৰা সন্মতিসূচক খবৰ নোপোৱালৈকে 'ক'ই 'গ' আক্রমণ কৰিব নোৱাৰে, 'খ'ৰ পৰা 'হ'ব' বুলি খবৰ নোপোৱালৈকে 'ক'ই অপেক্ষা কৰিব।
১) 'ক'ৰ দূতজনক 'গ'ই বন্দী কৰি ৰাখিলে। গতিকে 'ক'ই কিবা খবৰ দিছিল বুলি 'খ'ই গমেই নাপালে। গতিকে 'ক'ই আক্রমণ কৰিব নোৱাৰে।
ধৰি লওক আপুনি এটা তথ্য বিচাৰিছে যিটো মোৰ কম্পিউটাৰত আছে । সেই তথ্যখিনি কেনেদৰে আপোনাৰ কম্পিউটাৰত উপলব্ধ হ'ব?
খ) মোৰ কম্পিউটাৰটোৱে তথ্যসমূহ টুকুৰা-টুকুৰ কৰি এডোখৰ এডোখৰকৈ পিঠিয়াব। সেই টুকুৰাসমূহ লগ লগাই আপোনাৰ কম্পিউটাৰটোৱে সমগ্র বিষয়টো পূর্নাংগ ৰূপত উপস্থাপন কৰিব।
কিন্তু এইখিনিতে এটা অসুবিধা আহি পৰে ।নেটৱৰ্কত তথ্যসমূহ পঠিয়াওঁতে কেতিয়াবা হেৰাই যাব পাৰে। গতিকে এটুকুৰা তথ্য পোৱাৰ পাছত আপোনাৰ কম্পিউটাৰটোৱে "পালো" বুলি এটা বাতৰি মোৰ কম্পিউটাৰটোলৈ পঠিয়াব। গতিকে এটুকুৰা তথ্য আপোনালৈ পঠিয়াই মোৰ কম্পিউটাৰটোৱে সেই বাতৰিটোলৈ এক নির্দিষ্ট সময় অপেক্ষা কৰিব। যদি সেই সময়কণৰ ভিতৰত বাতৰিটো আহি নাপায়, তেন্তে পূর্বৰ সেই একেটুকুৰা তথ্য মোৰ কম্পিউটাৰটোৱে আকৌ পঠিয়াব আৰু পুনৰ "পালো" বাতৰিটোৰ বাবে অপেক্ষা কৰিব। কিন্তু সেই "পালে" বাতৰিটোও নেটৱৰ্কত হেৰাই যাব পাৰে।
গতিকে, এক নির্দিষ্ট সময়ৰ ভিতৰত যদি এটুকুৰা তথ্য মোৰ কম্পিউটাৰটোৰ পৰা আপোনাৰটোলৈ গৈ নাপায়, আপোনাৰ কম্পিউটাৰটোৱে ধৰি ল'ব যে "পালো' বাতৰিটো মোৰ কম্পিউটাৰটোৱে নাপালে, সেয়ে সি আকৌ "পালো" বুলি বাতৰি পঠিয়াব।
